విజయ్ (నటుడు)

జోసెఫ్ విజయ్ (వృత్తి పరంగా"విజయ్") భారతీయ సినిమా నటుడు, నేపథ్యగాయకుడు. ఆయన ప్రాథమికంగ తమిళ చిత్రసీమలో ప్రవేశించాడు. విజయ్ మీడియా ద్వారా "తలపథి" (కమండర్) గా గుర్తింపబడ్డాడు.  విజయ్ చెన్నైలో ఎస్.ఎ.చంద్రశేఖర్, శోభ దంపతులకు జన్మిచాడు. ఆయన చిత్ర పరిశ్రమలో బాలనటునిగా తన తండ్రి దర్శకత్వం వహించిన సినిమాలలో "వెట్రి" (1984) నుండి ఇతు ఎంగల్ నీతి (1988) వరకు నటించాడు. తన యుక్త వయస్సులో తన తండ్రి దర్శకత్వంలోని "నాలయ తీర్పు" (1992) లో నటునిగా ప్రవేశించాడు కానీ తన మొదటి విజయవంతమైన సినిమా 1996లో విడుదలైన "పూవె ఉనక్కాగ". ఈ చిత్రానికి విక్రమన్ దర్శకత్వం వహించాడు.  యిప్పటి వరకు ఆయన 61 చిత్రాలలో నటునిగా నటించాడు. ఆయన మూడు తమిళనాడు స్టేట్ ఫిలిం అవార్డ్సు, ఒక కాస్మోపోలిటన్ పురస్కారం, ఎనిమిది విజయ్ పురస్కారాలు, మూడు ఎడిసన్ పురస్కారాలు, రెండు వికటన్న్ పురస్కారాలు అందుకున్నాడు. నేషనల్ అవర్డు యు.కెకు నామినేట్ చేయబడ్డాడు.  ఆయన ఇప్పటి వరకు 32 పాటలను పాడాడు.

ప్రారంభ జీవితం 
విజయ్ మద్రాసులో 1974 జూన్ 22న జన్మించాడు. ఆయన తండ్రి ఎస్.ఎ చంద్రశేఖర్ తమిళ సినిమా దర్శకుడు, తల్లి శోభ చంద్రశేఖర్ సినిమా నేపథ్యగాయని, కర్ణాటక సంగీత విద్వాంసులు. అతనికి విద్య అనే సోదరి ఉంది. ఆమె రెండేళ్ల ప్రాయంలో మరణించింది. సోదరి మరణం విజయ్ పై ప్రభావం చూపింది. తన తల్లి చెప్పిన కథనం ప్రకారం బాల్యంలో విజయ్ చాలా చురుకుగా, ఉత్సాహంగా ఉండేవాడు. తన సోదరి మరణం తరువాత చురుకుదనం తగ్గింది. తన సోదరి విద్య యొక్క కథను 2005లో సుక్రన్ అనే చిత్రం ద్వారా తెరకెక్కించాడు. 

ఆయన తన బాల్యం చెన్నైలో గడిపాడు. ప్రారంభ విద్యను కొడంబక్కం లోని ఫాతిమా హయ్యర్ సెకండరీ పాఠశాలలో పూర్తిచేసాడు  తరువాత బాలలోక్ మెట్రిక్యులేషన్ హయ్యర్ సెకండరీ పాఠశాలలో చేరాడు. లయోలా కళాశాల నుండి విజువల్ కమ్యూనికేషన్స్ లో డిగ్రీని పూర్తిచేసాడు. ఆయన నటనపై ఆసక్తిని కనవరచేవాడు.

విజయ్ 1999 ఆగస్టు 25 న సంగీత సొర్నలింగాన్ని హిందూ, క్రిస్టియన్ సంప్రదాయాలలో వివాహమాడాడు.  వారికి ఇద్దరు పిల్లలు. కుమారుడు జాసన్ సంజయ్ 2000లో లండన్ లో జన్మించాడు.  కుమార్తె దివ్యా షాష 2005 లో చెన్నైలోజన్మించింది.  తన కుమారుడు జాసన్ సంజయ్ 2009 లో విడుదలైన "వెట్టైకారణ్" చిత్రంలో తన ఆయనతో పాటు నటించాడు. కుమార్తె 2016 లో విడుదలైన తేరీ చిత్రంలో చిన్నపాత్రలో దర్శనమిచ్చింది.

ఫిల్మోగ్రఫీ 
 బొబ్బిలి రాయుడు (1994)
 సర్కార్ 2018 (తెలుగు)
 అదిరింది  2017 ( తెలుగు )
 ఏజెంట్ భైరవ  2017 ( తెలుగు )
 పోలీస్  2016 ( తెలుగు )
 జిల్లా  2015 ( తెలుగు )
 పులి  2015 ( తెలుగు )
 దమ్ముంటే కాస్కో  2013 ( తెలుగు )
 స్నేహితుడు  2012 (తెలుగు)
 విజిల్ (2019)
మాస్టర్‌‌ (2021)
 బీస్ట్ (2022)

మూలాలు

ఇతర లింకులు

 

1974 జననాలు
జీవిస్తున్న ప్రజలు
తమిళ సినిమా నటులు
తెలుగు సినిమా నటులు
కళైమామణి పురస్కార గ్రహీతలు